32004R1437
L 265/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1437/2004 AL COMISIEI
din 11 august 2004
de completare a anexei la Regulamentul (CE) nr. 2400/96 privind înscrierea unor denumiri în „Registrul denumirilor de origine protejate și al indicațiilor geografice protejate” („Valençay”, „Scottish Farmed Salmon”, „Ternera de Extremadura” și „Aceite de Mallorca” sau „Aceite mallorquín” sau „Oli de Mallorca” sau „Oli mallorquí”)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 6 alineatele (3) și (4),
întrucât:
(1)
În conformitate cu articolul 5 din Regulamentul (CEE) nr. 2081/92, Franța a transmis Comisiei o cerere de înregistrare ca denumire de origine a denumirii „Valençay”, Regatul Unit a transmis Comisiei o cerere de înregistrare ca indicație geografică a denumirii „Scottish Farmed Salmon” și Spania a transmis Comisiei o cerere de înregistrare ca indicație geografică a denumirii „Ternera de Extremadura” și o cerere de înregistrare ca denumire de origine a denumirii „Aceite de Mallorca” sau „Aceite mallorquín” sau „Oli de Mallorca” sau „Oli mallorquí”.
(2)
S-a constatat, în conformitate cu articolul 6 alineatul (1) din regulamentul menționat, că acestea sunt în conformitate cu regulamentul în cauză, în special că ele cuprind toate elementele prevăzute la articolul 4.
(3)
Nici o declarație de opoziție, în sensul articolului 7 din Regulamentul (CEE) nr. 2081/92, nu s-a transmis Comisiei ca urmare a publicării în Jurnalul Oficial al Uniunii Europene (2) a denumirilor incluse în anexa la prezentul regulament.
(4)
Prin urmare, aceste denumiri pot fi înscrise în „Registrul denumirilor de origine protejate și al indicațiilor geografice protejate” și pot fi așadar protejate pe plan comunitar ca denumire de origine protejată sau indicație geografică protejată.
(5)
Anexa la prezentul regulament completează anexa la Regulamentul (CE) nr. 2400/96 (3),
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2400/96 se completează cu denumirile incluse în anexa la prezentul regulament și aceste denumiri sunt înscrise ca denumire de origine protejată (DOP) sau ca indicație geografică protejată (IGP) în „Registrul denumirilor de origine protejate și al indicațiilor geografice protejate” prevăzut la articolul 6 alineatul (3) din Regulamentul (CEE) nr. 2081/92.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 august 2004.